এ প্রেক্ষাপটে বাংলাদেশের গণহত্যার আন্তর্জাতিক স্বীকৃতি কি সম্ভব? মুক্তিযুদ্ধবিষয়ক মন্ত্রী আ ক ম মোজাম্মেল হক অবশ্য আশাবাদী। তিনি সমকালকে বলেন, ৯ ডিসেম্বর বিশ্বব্যাপী গণহত্যা দিবস পালিত হচ্ছে। অথচ যে দিন আন্তর্জাতিকভাবে এ দিবসটি পালিত হয়, তার পেছনের কোনো ইতিহাস নেই। এ জন্য বাংলাদেশের পক্ষ থেকে এটা পরিবর্তন করে ২৫ মার্চে করার জন্য আমাদের যেসব যুক্তি ও তথ্য-উপাত্ত রয়েছে, সেগুলো জাতিসংঘে তুলে ধরা হবে। এরই মধ্যে মুক্তিযুদ্ধে গণহত্যার তথ্য-উপাত্ত নিয়ে আমরা ডকুমেন্টারি তৈরি করেছি। পররাষ্ট্র মন্ত্রণালয় বিভিন্ন দূতাবাসের মাধ্যমে এ বিষয়ে কাজ করছে। পরিস্থিতি যখন আমাদের অনুকূলে আসবে অর্থাৎ জাতিসংঘে ভোট হলে ফল আমাদের পক্ষে আসবে, তখনই প্রস্তাব উপস্থাপন করা হবে।